Des d’avui fins a la cloenda de la Festa Major, balconada de la Casa de la Ciutat. Els domassos grana i la senyera pregonen la celebració de Sant Joan Baptista, patró de Valls\n10 h, plaça de l’Oli. 2a Trobada d’escoles flabiolaires de l’Alt Camp\nEls petits tenen ganes de Sant Joan! L’alumnat de primària que realitza aprenentatge musical amb el flabiol ofereix un concert i comparteix experiències amb companys d’altres centres educatius, també de localitats veïnes.\nCoorganitzen: Escola Baltasar Segú, Escola La Candela, i escoles Sant Sebastià de Nulles, Les Comes de Rodonyà, i Manuel de Castellví i Feliu de Vilabella ( de la Zer Atzavara). Cooperen: Aura Roca Disseny, EspaiTrad, AMPA Nulles, Ajuntament de Nulles, AMPA Vilabella, AMPA Baltasar Segú, AMPA La Candela i AMPA Rodonyà\n18 a 24 h, plaça Vil·la Romana, el Vilar. Festival Kissa - Valls. Cervesa, Tapes i Música. Organitza: Associació de Restauradors\n19 h, Club Tennis Plana d’en Berga. Campionat obert de pàdel Ciutat de Valls en categoria mixta. Organitza: Club Tennis Plana d’en Berga\n19.30 h, Centre Cultural. 26a Nit de l’Esport Vallen. L’homenatge als esportistes, entitats i clubs que han destacat durant l’any se serveix en safata de gala. L’esport és consubstancial a Valls. Organitza: Patronat Municipal d’Esports.\n20 h, santuari del Lledó. Duodenari en honor a la Mare de Déu del Lledó. Predicació, pregària i missa. El primer dia del Sant Joan vallenc s’enllaça amb aquest acte devocional estès durant dotze jornades en una Festa Major en què el Lledó tindrà un protagonisme especial. Organitza: Parròquia del Lledó\n20.30 h, plaça de l’Oli. Assaig al carrer de les balladetes dels gegants. Tot i que la tronada encara no ha esclat, el barri antic, volcà del Sant Joan vallenc, veu com alguns espais emblemàtics respiren aromes de prèvia.\nOrganitza: Unió Anelles de la Flama. Cooperen: Espai Trad i Estrella DAMM\n22 h, locals colles Joves i Vella. Assaigs castellers de Sant Joan. Els del carrer d’en Gassó i els del Portal Nou ja fa dos mesos que han posat els folres sobre les pinyes. Per Completes i per Sant Joan es veuran per primer cop a plaça. En el darrer assaig de divendres ja es respira aquesta atmosfera distintiva, perquè Valls és Ciutat de Castells. Coorganitzen: Colla Vella dels Xiquets de Valls i Colla Joves Xiquets de Valls.\n9 a 20 h, plaça del Titit. 3 x 3 del Club Bàsquet Valls. Organitza: CB Valls\n10 h, Club Tennis Plana d’en Berga. Campionat obert de pàdel Ciutat de Valls en categoria mixta. Organitza: Club Tennis Plana d’en Berga\n10.30 h, aparcament Barri Antic, entrada Raval de Farigola. Valls Jove: Murs de festa Intervenció artística amb grafits. La nit de Sant Joan és l’aspecte de la Festa Major escollit per aquesta acció plàstica al carrer. Coorganitzen: Valls Jove i Associació Juvenil Big Fam\n11 a 15 h, plaça Vil·la Romana, el Vilar. Festival Kissa - Valls. Cervesa, Tapes i Música. Organitza: Associació de Restauradors\n11.30 h, plaça de la Zeta. Agafem el bou per les banyes!!!! Presentació del bou de joguina i concert de 2princesesbarbudes. El bou és la nova joguina tova i amb les cames que giren, de Casa Bonifàs. Tot seguit, entre guitarres roses, maraques-granota i trompetes plasticoses, trobem Marc Marcé i Helena Casas fent música baixeta per a gent baixeta: un barbut que és princesa i una princesa que és barbuda. Coorganitzen: Casal Popular la Turba, AAEET i Casa Bonifàs\n11.45 h, fonts del Mas Miquel. Vermut electrovallenc. Festa solidària amb música, menjar i beguda amb les actuacions de Gree Goor, Dago Kareli, Fredy, Minibeatz i Biel Garzia. Els fons recaptats són destinats a l’associació que lluita contra els problemes cardiovasculars infantils ACCIC Cor Avant. Organitza: Vendetta Crew\n12 h, plaça del Blat. Presentació del conte. Els gegantons i les faves meravelloses, amb text de Jordi de Bofarull i il·lustracions d’Idoia Oliver. Arriba el tercer títol de la col·lecció Els contes de la festa major de Valls. Després de la mulassa i l’àliga, ara és el torn del Lladrefaves i la gegantona, benvolguts personatges emblemàtics de la ciutat. Organitza: Cossetània Edicions.\n17.45 h, Portal Nou. 18a trobada de Gegants. Exposició de les figures participants.\n◗Llumeneta de Perafort\n◗Colla La Mafumada, de la Pobla de Mafumet, amb el Joanet i la Lledoneta\n◗Colla de Móra la Nova, amb el rei Domènec i la reina Remei\n◗Colla del Pla de Santa Maria, amb la Marinada i el Serè\n◗Colla Amics de la Riba, amb en Guillem i la Poculula\n◗Gegants de L’Embruix, d’El Morell\n◗Colla d’Alcover, amb la Saura i el Miquel\n◗Colla de Calafell, amb el Jaume de cal Noi i la Pepa Barretines\n◗Associació l’Indiot, de Nulles\n◗Gegants de la plaça de Sant Miquel, de Tarragona, amb Ramon Berenguer IV i Peronella d’Aragó\n◗Colla de Masllorenç\n◗Colla de geganters i grallers de les Borges del Camp, amb la Marinada i el Serè\n◗Colla del Foment Cultural de l’Hospitalet de l’Infant, amb l’infant Pere i Blanca d’Anjou\n◗Colla de Santa Coloma de Queralt, amb Lluís i Coloma, comtes de Queralt\n◗Amics dels Gegants de Montblanc, amb els veguers de Montblanc\n◗Els gegants de la Unió Anelles de la Flama de Valls, amb en Pau i la Isabel\n◗Els Manotes de la Central cultural, de Valls, amb el Bomber, el Mut, el Milionari i el Bruixot\n◗Colla la Pessigolla de Valls, amb la reina Elionor de Xipre i en Pere de Lusignan\n◗Colla El Calçot-AAEET de Valls, amb l’Antonet i l’Angelina\n◗Gegants de la ciutat de Valls, amb el Lladrefaves, la gegantona negreta, el gegant de la porra i la geganta.\n18 h, plaça del Blat. Proclamació de l’Ambaixador dels Xiquets de Valls 2016 i sorteig de l’ordre d’actuació de la Diada de Sant Joan. L’Ambaixador és l’Administració de la Festa Major de Vilafranca del Penedès, institució que convida els Xiquets de Valls des del segle XIX. A diferència de la gran majoria de cops, per Sant Joan el sorteig és públic i s’oficia al quilòmetre zero casteller. Coorganitzen: Colla Joves Xiquets de Valls, Colla Vella dels Xiquets de Valls i Ajuntament.\n18 h, Teatre Principal. Teatre. Final de curs de La Peça, escola de Teatre, amb la representació de Els grans grecs i El malalt imaginari. Per una banda, els més petits escenifiquen un muntatge teatral basat en la mitologia grega, i els mitjans interpreten una versió del clàssic de Molière. Organitza: La Peça, escola de Teatre.\n18 h, Casa Caritat. Cant coral. Concert de cloenda del curs de la Coral Infantil Cors Alegres. Els cantaires de la coral infantil brinden el repertori assajat durant tot l’any. La tarda acabarà amb un berenar. Organitza: Coral Infantil Cors Alegres\n18.45 h, des del Portal Nou. Inici de la cercavila gegantera. Itinerari: Tomàs Caylà, plaça de les Garrofes, Carnisseria, Sant Antoni, Peixateria, Forn Nou, plaça dels Alls, González Alba i el Pati. En finalitzar, al Pati,\nballs de gegants, balladeta dels gegants de la ciutat de Valls i, tot seguit, ballada conjunta de tots els gegants. Finalment, cercavila de retorn amb totes les figures juntes pel carrer de la Cort, plaça del Blat, Església, Tomàs Caylà i Portal Nou.\n19 h, Arcs del Celler del Paborde, Ca Magrané. Dansa contemporània. Microdansa sota el campanar. Espectacle de dansa teatre de curta durada amb taquilla inversa. Intèrprets: Laura Pérez, Txell Fontova, Cristina Lozano, Cristina Rodon, Tàbata Sànchez. Organitza: Elisenda Nadal\n20 h, Arcs del Celler del Paborde, Ca Magrané. Dansa contemporània. Microdansa sota el campanar. 2n passi. Organitza: Elisenda Nadal.\n20 h, santuari del Lledó. Duodenari en honor a la Mare de Déu del Lledó. Predicació, pregària i missa. Organitza: Parròquia del Lledó.\n20 h, Club Tennis Plana d’en Berga. Desfilada Avantag Fashion Night pels 40 anys de l’entitat. Organitza: Club Tennis Plana d’en Berga\n20.30 h, Centre Cultural. 33a Nit de Premis de Valls 2016. Valls homenatja el seu teixit social, associatiu i econòmic amb aquests guardons anuals. Coorganitzen: Cambra de Comerç, Fundació Ciutat de Valls i Ajuntament.\n9 h, des del carrer de les Vinyes, davant la Creu Roja. 27à Pujada a Miramar en BTT. Nova edició d’aquesta prova esportiva competitiva fins al bell llogarret de Miramar. Recorregut popular de 14,3km per bonics indrets fins a la creu de Miramar. Després de l’esforç, esmorzar. Organitza: AAEET Grup Atlètic\n10 h, Club Tennis Plana d’en Berga. Campionat obert de pàdel Ciutat de Valls en categoria mixta. Organitza: Club Tennis Plana d’en Berga.\n11.30 h, local de la Colla Vella. Assaig obert al poble. Organitza: Colla Vella dels Xiquets de Valls\n12 h, plaça de l’Oli. Assaig obert de la moixiganga amb acompanyament de l’acordió de Guillem Anguera i el contrabaix de Lluís Chabuch. Aquesta representació de teatre popular compta amb un destacat protagonisme no sols per Sant Joan, sinó també en la diada de la Mar de Déu de la Candela cada 2 de febrer quan actua a l’interior del temple de Sant Joan Baptista. Avui despullaran les interioritats dels seus assaigs, habitualment a porta tancada, per preparar les onze figures o misteris que transporten l’espectador per la Passió de Jesucrist. Organitza: UAF\n12.30 h, Museu de Valls. Arts visuals. Visita comentada a l’exposició L’art en el temps de Ramon Casas. Una aproximació a l’art de l’època del pintor, dibuixant i cartellista Ramon Casas i Carbó, impressionista i un dels promotors del modernisme català. Enguany se celebren 150 anys del naixement amb l’Any Ramon Casas. Organitza: Museu de Valls\n18 h, Centre Cultural. Valls canta. 26a Trobada de corals vallenques Les veus dels sis cors i corals de la ciutat fan brillar la síntesi entre la música i el moviment associatiu, des de les formacions més històriques\nfins als cors infantils i joves. Coorganitzen: Cor Audite, Cor Divisi, Coral Espinavessa, Coral Infantil Cors Alegres, Coral Terpsícore i Societat Coral Aroma Vallenca.\n20 h, santuari del Lledó. Duodenari en honor a la Mare de Déu del Lledó. Predicació, pregària i missa. Organitza: Parròquia del Lledó\nDilluns 20 de juny. Sortida de l'Àliga al balcó per convidar a la Festa Major.\n18 h, plaça del Blat. El xumet de l’ós. Hi ha qui fa estona qui fa cua; d’altres arriben amb pressa. La primera tarda del pinyol central de la Festa Major és presa per les bèsties. La primera és l’ós, a qui els menuts respecten i alhora estimen. Avui bescanviaran el xumet per un dolç objecte. Organitza: UAF\n18.15 h, capella del Roser, carrer de la Cort. Espectacle familiar de contes infantils. Assumpta Mercader presenta Faules de Ramon Llull. Diuen que Ramon Llull fou el primer gran escriptor català. Va morir fa 700 anys. Escrivia per ensenyar coneixements i per ensenyar a pensar. Entre els seus escrits trobem moltes faules, contes d’animals que parlen. Serps, corbs, rates i d’altres protagonitzen uns relats que ens volen ensenyar coses. Ens ho passarem d’allò més bé explicant-los, hi participarem tots i farem servir\nmàscares i disfresses.\n19 h, Club Tennis Plana d’en Berga. Campionat obert de pàdel Ciutat de Valls. Categoria mixta. Organitza: Club Tennis Plana d’en Berga\n19 h, Casa de la Vila. Proclamació dels Santjoaners 2016. Reconeixement a la trajectòria festiva als obradors artesans de les coques de Sant Joan, ara en actiu i amb cinquanta o més anys de treball: Fabra, Forn del Carme, La Barcelonesa, Manel, Pié, Santacana i Ca les Taronges. Entre tots han permès que arribin fins avui dites com “Per coques i balls no hi ha com a Valls” o “A Valls processons, coques i aufersons”. Són tan consubstancials a la nostra festa que sovint n’oblidem la importància. Les coques són un dels grans anuncis del nostre Sant Joan. Els colors de la fruita confitada i el sucre explosionen sobre la pasta de brioix. Aromes de la infànciaque ens agrada retrobar any rere any. L’Ajuntament els reconeix la feina i els lliura la bandera de la Ciutat que duran en l’anada a tronada. Lliurament de les sabates als aliguers. Enguany els aliguers tornaran a ballar amb sabates després que el costum es perdés durant alguns anys. L’Ajuntament els en fa entrega.\n19.30 h, plaça del Blat. Cerimonial sortida de l’àliga al balcó del saló de plenaris de la Casa de la Vila. A Valls sabem que aquesta bèstia és la més cerimonial de totes i sintetitza el simbolisme de Ciutat i el religiós. No hi ha cap altra localitat que ho evidenciï\ntan clarament: fins que ella no surt al balcó, la festa no esclata amb tots els ets i uts. Ho fa amb els compassos musicals de la cobla de ministrers Bufalodre, mentre tots aixequem el cap amunt.\nTot seguit, des del balcó principal de l’Ajuntament, el pregoner introdueix el Conte de la Festa Major, enguany dedicat als nans que arriben al seu 65è aniversari. La veu la posarà Pep Callau, figura que transmet humor i bon ambient al Camp Nou del Barça. Molts segurament no el coneixeu pel nom, però potser precisament sí per la seva veu. És l’animador del Barça i des de 2009 està en les prèvies de tots els partits a casa i en les celebracions compartint la seva energia amb l’afició. Aixequem el cap per segona volta.\nFinalment, a la plaça del Blat, la petada de globus vermells i blancs a càrrec d’Olga Trilles Per tercer cop les vallenques i els vallencs mirem amunt.\n20 h, des de la plaça del Blat, pel carrer de la Cort, i fins al Pati. L’Anada a la Tronada, amb el personatge del pregoner a cavall, el seu timbaler, la participació especial dels nans en el 65è aniversari, la senyera de la Ciutat portada pels Santjoaners 2016, i la corporació municipal, amb els ministrers Bufalodre que hi posen la banda sonora. Una gernació de famílies rodeja aquesta desinvolta corrua festiva per anar a tronada. Els nans de la Noia Maca i de la Dona de l’Ullet han estat restaurats per Lluís Musté, en el marc del conveni entre la UAF i l’Ajuntament. Coopera: Societat Sant Antoni.\n20 h, plaça de la Zeta. 5a boladissada popular, pregó alternatiu i concert de Morena Tradipatxanga, acompanyat per la beguda de la Festa Major. Un grup atípic que versiona els hits de música lleugera i patxanguera de les darreres dècades, posant-los una lletra en català que fa girs constants als textos originals i que defensa l’humor i la bona música. Organitza: Casal Popular La Turba.\n20.30 h, des de Sant Joan. Tritlleig de campanes d’anunci de la festa. Els instruments més alts de la ciutat sonen per primer cop per predicar el Sant Joan vallenc.\n20.30 h, el Pati. Tronada inaugural aviada per la Pirotècnia Catalana, de Vimbodí i Poblet, i precedida dels tres morterets d’avís encesos per part dels nans, els Santjoaners 2016 i l’Alcalde. Tot seguit, com narrava Narcís Oller a Vilaniu, el pirotècnic calarà la tronada, caldrà tapar-se les orelles per resistir l’atronador espetec que fa tremolar les cases i l’aire s’omplirà del fum amb l’olor que en diem de sofre. L’eixordadora remor de pólvora anucia Sant Joan.\nTot seguit, pel carrer de la Cort fins a la plaça del Blat, la Tornada des de la Tronada, amb el personatge del pregoner a cavall, el timbaler, els nans, la senyera de la Ciutat en mans dels Santjoaners 2016, la corporació municipal i els ministrers Bufalodre.\nEn arribar, a la plaça del Blat, comiat amb el ball de nans\n21 h, capella del Roser, carrer de la Cort. Concert de músiques d’arrel: cobla de ministrers Bufalodre. Hereus de cobles antigues com la de la família Marimon del segle XVII, aquest vespre no sonen amb el lleó, l’àliga o la corporació municipal, sinó que amb els seus instruments de vent i percussió abandonen el brogit del carrer perquè parem bé l’oïda dins aquest edifici coetani dels seus antecessors.\n23 h, plaça de l’Oli. La Primera Nit no et perdis la Mitjanit. Concert revetlla: Orquestra Mitjanit. Quan el sol es pon i la nit obre les seves portes, la màgia i l’energia es transformen en un grapat de música festiva, ballable i sobretot santjoanera.\n0.35 h, Solstici d’estiu. Enguany iniciem l’estiu mentre els ritmes de la Mitjanit empelten la primera nit santjoanera.\nDimarts 21 de juny. El solstici d'estiu i Dia Internacional de la Música\nDes de primera hora fins a la posta del sol, plaça del Blat. L’àliga al balcó de la Casa de la Vila. Encara mig adormits l’au més atàvica del Sant Joan vallenc, ens pica l’ullet cada cop que passem pel melic de la celebració.\n18 h, capella del Roser, carrer de la Cort. Espectacle familiar de contes infantils. Assumpta Mercader presenta Faules de Ramon Llull\n19 h, plaça del Blat. Presentació de l’àliga petita de Valls, apadrinada per l’àliga de la Festa Major dels Petits de Vilafranca del Penedès.\nHi posen els acords musicals els ministrers Bufalodre i els grallers. El procés de modelatge i la construcció del motlle, a imatge i semblança de la peça original gestada per les Decennals de 1991, han estat realitzats pel seu mateix creador, l’escultor vallenc Anton Gurí Comas, i la reproducció en resina de polièster i fibra de vidre és obra d’Anna Valls Berbel.\nTot seguit, cercavila d’estrena amb les àligues petites de Valls i Vilafranca del Penedès. Itinerari: carrer de la Cort, el Pati, plaça dels Alls, placeta de la Biblioteca, Forn Nou, Peixateria i plaça de l’Oli.\n19 h, plaça de la Zeta. 1a Espardenya antifeixista i batalla de dj’s vallencs. La Turba reivindica l’espardenya com a calçat de la Festa Major. Si hi assistiu amb espardenyes de pagès, teniu la primera cervesa gratuïta. Organitza: Casal Popular la Turba\n20 h, pati de Sant Roc. Inauguració exposició fotogràfica del 25è aniversari de la recuperació de la moixiganga. Organitza: UAF. Cooperen: Serret Electrònica, IEV i Francesc Roca\n20 h, santuari del Lledó. Duodenari en honor a la Mare de Déu del Lledó Predicació, pregària i missa. Organitza: Parròquia del Lledó\n20.30 h, JCA Cinemes. Estrena del documental 'Amb el llapis a la mà. Roser Capdevila i Les Tres Bessones'. La història i trajectòria de Roser Capdevila, il·lustradora i creadora de la sèrie de contes i dibuixos animats Les Tres Bessones, en un documental que és el treball de fi de grau de la vallenca Marta Ferré que l’ha codirigit amb Maria Codony i Laia Faiges. Hi assisteix Roser Capdevila. Invitacions a les taquilles de JCA Cinemes a partir del 13 de juny de 17 a 22 h; dues per persona. Coorganitzen: Marta Ferré i JCA Cinemes\n21.30 h, Teatre Principal. Cant coral. Alma de Coimbra. Els antics alumnes de la Universitat de Coimbra, Portugal, s’apleguen des del 2006 en aquesta formació dedicada a la música amb accent del seu territori, dins la qual no obliden el suggerent fado.\nPreu: 15 € carnet cultural i jubilats; 20 €. Organitza: Amics de la Música.\nDes de primera hora fins a la posta del sol, plaça del Blat. L’àliga al balcó de la Casa de la Vila.\n18 h, capella del Roser, carrer de la Cort. Espectacle familiar de contes infantils Assumpta Mercader presenta Faules de Ramon Llull\n18.30 h, plaça de les Escudelles. Inici de la primera tarda d’actuacions del ball de vells, farsa que el 1635 ja representava el gremi de sabaters. Matrimonis desavinguts, marits vells i garrepes, joves esposes ben formoses, autoritats fingides i diables burlescos, envaeixen el gran teatre del carrer.\n18.30 h, plaça de l’Oli. Representació dels balls parlats, tanda que començarà amb el ball de pastorets (18.30 h), continuarà amb el ball de gitanes (18.50 h) i el ball de vells (19.15 h), per cloure amb el ball de diables que s’incorpora a aquesta activitat (19.45 h). El ball de gitanes estrenarà nova formació de balladors i millores notables en la indumentària.\n19 h, placeta de la Biblioteca. Espectacle familiar amb la Circoteca de la companyia Passabarret, presentant l’espectacle de fi de curs dels alumnes. L’escola d’aquesta companyia circense vallenca trasllada al cor del barri antic alguns dels exercicis preparats a la seva màquina creativa. Organitza: Circoteca de la cia Passabarret.\n19 h, el Pati. Teatre en anglès. Storytime-Gina Ginger’s birthday party. La Gina vol celebrar una festa d’aniversari, però els seus amics li diuen que no hi podran assistir. La pobra Gina no sap que, en realitat, li estan preparant una festa sorpresa. Organitza: Kids&Us.\n19 h, Club Tennis Plana d’en Berga. Campionat obert de pàdel Ciutat de Valls. Categoria mixta. Organitza: Club Tennis Plana d’en Berga.\n20 h, Sala Sant Roc. Arts visuals. Inauguració de l’exposició Fotografies d’Àngel Vidal. Coorganitzen: Museu de Valls i Institut d’Estudis Vallencs\n20 h, plaça de les Garrofes. Ball de vells.\n20.45 h, plaça dels Alls. Darrera representació d’aquesta jornada pel ball de vells.\n21 h, Centre Cultural. Quim Masferrer: Temps. L’exGuerrilla necessita una excusa per plantar-se a l’escenari amb la màxima llibertat possible per dir el que pensa. Ho té clar i encarna un home moribund que explica el que li passa pel cap durant els seus últims 90 minuts de vida. Això sí, no deixa canya dreta. Localitats ja a la venda a ticketea.com (24 hores), tel 902 044 226 i taquilles del Teatre Principal els dies d’espectacle una hora abans de cada funció, i també els 17, 18, 20, 21, 22 i 23 de juny de 18 a 21 h, El mateix dia de la representació de Temps, taquilla del Centre Cultural oberta des de les 20 h.\n21.15 h, des del Pati. Correfoc infantil amb el drac petit, el ball de diables petit i els diables infantils de Cambrils. Itinerari: el Pati, carrers d’en Bosch, Sant Antoni, Sant Sebastià, Santa Úrsula, Escudelles, Santa Margarida, Carnisseria, Major i Blat.\n23 h, Convent del Carme. Presentació dels nous vestits de la moixiganga i escenificació Les fotografies del prestigiós artista vallenc Pere Català i Pic, amb les figures en un assaig general per les Festes Decennals de la Mare de Déu de la Candela el 1921 en aquest mateix claustre van ser claus per al procés de recuperació d’aquesta representació al·legòrica el 1991. Avui recreen aquells moments realitzant amb prestesa i celeritat les vistoses figures i combinacions dels passos de la Passió de Jesucrist, amb un acompanyament musical d’època amb acordió i contrabaix. Organitza: UAF\n23 h, plaça de l’Oli. Concert. Quartet Mèlt: Maletes. Guanyador de la tercera edició del concurs de Televisió de Catalunya, Oh Happy Day, entre els seus components, hi ha el jove tenor i pianista Eloi Fort Gras, professor de l’Escola Municipal de Música Robert Gerhard. Amb el baríton Oriol Quintana, la contralt Ariadna Olivé i la soprano Magalí Sare, fundaren el 2012 aquesta formació especialitzada en les veus de la música antiga, clàssica i tradicional.\nDijous 23 de juny. La vigília de Sant Joan i les Completes.\nDurant tota la jornada, a les pastisseries i els forns. Les coques de Sant Joan omplen els aparadors i mostradors amb la seva multicolor fruita, pregonera de la nit més curta l’any.\nDurant tot el dia, en diversos indrets. Construcció de foguerades per part de diverses entitats per ser enceses a la nit.\n12 h, des de Sant Joan. Joiós tritlleig de campanes de la vigília de la festa gran.\n12.30 h, plaça de l’Oli. Concert vermut sota el tendal i tast popular de vermut. Avui l’emblemàtica plaça porxada amplia l’escenari vespertí i nocturn, per acollir els sons del migdia vermutaire. Els grallers Blu’s, els de l’Espardenya, els de la Colla Vella dels Xiquets de Valls, els de la Unió Anelles de la Flama, els músics del Lleó, els ministrers Bufalodre i la mitja cobla Set Vetes, hi posen la solfa. Coopereu amb la neteja de la plaça retirant els residus de les taules i dipositant-los als contenidors.\n18 h, plaça de l’Oli. Cafè concert sota el tendal. És l’hora de la festa en què la gralla i el timbal es reivindiquen per ser escoltats sense brogits. Algunes de les formacions més notables que ens acompanyen aquestes jornades tocaran el més lluït del seu repertori. Hi participen els Xeremiers de Son Roca, de Mallorca, la mitja cobla Punt de Malura, els grallers els Vernets de Vilafranca del Penedès i la Fanfara de Torredembarra.\n18.30 h, plaça de les Garrofes. Inici de la segona tarda d’actuacions del ball de vells.\n19 h, des de plaça del Blat. Anada a la recollida de la flama del Canigó amb la participació del Llucifer, la diablessa, la mulassa, la mulassa petita, la colla gegantera el Calçot, les entitats i barris que basteixen foguerades, els sonadors i la Fanfara de Torredembarra. Tots els racons de la ciutat hi són representats per les associacions Alt Camp, Barri Antic, Les Comarques, Fonts del Lledoner-Fontscaldes, La Fraternal, Picamoixons, Sant Josep Obrer, Santa Gemma, Santa Úrsula i La Xamora. Coorganitzen: Federació d’Associacions de Veïns, UAF i Ajuntament. Cooperen: Òmnium Cultural i AAEET.\n19.15 h, plaça de les Escudelles. Darrera representació d’enguany del ball de vells.\n19.15 h, des del costat de la comissaria dels Mossos d’Esquadra, pel passeig president Tarradellas, carrers Avenir, Germans Sant Gabriel, Jaume Mercardé i el Pati. Entrada a la ciutat de la flama del Canigó, portada en relleus en diferents trams per atletes voluntaris Coopera: Patronat Municipal d’Esports.\n20 h, plaça del Blat. Simbòlica encesa de la graella de Valls pel Llucifer del ball de diables amb el foc del Canigó i lectura de la proclama de la diada, realitzada per la Unió Anelles de la Flama. El foc nacional roman encès durant totes les actuacions de Completes.\n20 h, església arxiprestal de Sant Joan. Eucaristia de la vigília.\n20 h, plaça de la Zeta. Sopar revetlla al costat del fogueró. Preu: 8 € socis, 12 € no socis. Tiquets a la Turba els dijous i divendres de juny. Organitza: Casal Popular la Turba\n21.25 h, des de la plaça del Blat. L’Anada a Completes. Primera sortida del seguici cerimonial de la ciutat de Valls, al complet, amb el drac, el ball de diables, l’ós amb els trabucaires, el ball de gitanes, els nans, els quatre gegants, el bou, el ball de vells, el ball de bastons, el bou tradicional, la mulassa, el ball de la primera, la moixiganga, el lleó, la Colla Vella dels Xiquets de Valls, la Colla Joves Xiquets de Valls, l’àliga de la ciutat amb els aligons i els grups musicals, que precediran la bandera de la ciutat, la corporació municipal amb les xarpes de setí carmesí i borles daurades, escortades per la policia local de gala. Els morterets pirotècnics en donen el tret de sortida. Aquesta nit tots els aliguers estrenen les típiques ‘calces’ de pell que són pròpies a aquesta bèstia, confeccionades per l’artesà local Josep M. Güell Fàbregas. Itinerari: des de la plaç a del Blat, pels carrers Major, Jueus, Escrivania i l’Església fins a Sant Joan.\n21.55 h, plaça de l’Església. Entrada de Completes amb el seguici cerimonial i els pilars de les dues colles dels Xiquets de Valls, mentre des del campanar de l’església de Sant Joan el ritual Toc de Completes amb el repic general de les campanes es fon amb els terribles morterets aviats per la Pirotècnia Catalana.\n22 h, a la mateixa església. Cant de les Completes Solemnes en honor al gloriós Sant Joan. Aquest nom de Completes, que les vallenques i vallencs pronunciem amb la normalitat festiva, ens fa recular cap als temps medievals en què les hores canòniques ja organitzaven la pregària. Les Completes pregonen l’arribada de la nit.\nAcabat el cant, emotiva interpretació del Toc de castells amb l’orgue per Josep Mateu, d’acord amb la partitura rescatada pel vallenc Joan Dasca a l’obra Els castells dels Xiquets del Valls, de Francesc Blasi i Vallespinosa. L’arxiprest alça la relíquia del patró per convidar l’àliga a ballar.\nPausat i únic ball de l’àliga davant de l’altar major i en honor a Sant Joan Baptista, al so dels ministrers Bufalodre.\nUn cop acabat el ball, l’àliga precedeix l’arxiprest, la senyera i la corporació municipal fins a la porta, acompanyats dels ministrers.\nTot seguit, des de l’església de Sant Joan fins a la plaça del Blat. Brillant sortida de Completes, amb el seguici cerimonial al complet en la ballada conjunta, les colles dels Xiquets de Valls sostenint els pilars esvelts, la simfonia d’instruments heterodoxos, el repic de totes les campanes, els cadenciosos morterets, l’alba cascada, els incendis de color i els focs d’artifici de la Pirotècnia Catalana, fan que la plaça olori a perfum vallenc.\nA continuació, plaça del Blat. Balladetes de Completes amb les figures de la imatgeria: el drac, l’ós, els nans, la jota dels gegants, el bou, el bou tradicional, la mulassa, el lleó i l’àliga amb els seus aligons. Els grups de grallers i les mitges cobles interpreten les tonades des de la balconada central de Ca Segarra.\n23 h, aproximadament, a la mateixa plaça del Blat. Singulars castells a l’antiga per la Colla Vella dels Xiquets de Valls i la Colla Joves Xiquets de Valls, que es tanquen amb els pilars de cinc al balcó. En aquesta seqüència d’imatges tal com s’aixecaven castells en els temps antics, l’actuació es regeix per un format sense rondes establertes, en què cada colla completa tres castells i un espadat.\n23 h, retransmissió castellera en streaming a càrrec d’El Vallenc\n24.15 h, acabats els Xiquets de Valls, plaça de l’Oli. Concert. Kepa Junkera & Sorginak. Arriba el crack de la trikitixa basca amb 50 anys complerts ara fa un any. El bilbaí ho fa acompanyat d’algunes bruixes que no sols són al servei de Mari, la personificació de la mare terra, sinó també dels ritmes més ancestrals i alhora actuals. Una petita història de la trikitixa en la revetlla de Catalunya.\n24.15 h, acabats els Xiquets de Valls, el Pati. Ballables amb l’Orquestra Rosaleda.Han aconseguit fer moure la cintura a diverses generacions des que es fundaren el 1945. Aquesta nit porten la selecció de swings, pasdobles, valsos, txa-txa-txas i boleros per fer les delícies dels bons balladors i balladores. No obliden els que volen recordar cançons dels anys 70, 80 o 90, i els temes de plena actualitat. Venda anticipada de taules i cadires a ticketea.com (24 hores), tel 902 044 226 i a les taquilles del Teatre Principal els dies d’espectacle una hora abans de cada funció, i també els dies 17, 18, 20, 21, 22 i 23 de juny de 18 a 21 h. Preu anticipat. Taules: 18 €. Llotges: 28 €. Preu el mateix dia 23. Taules: 20 €. Llotges: 30 €.\n24.30 h, aparcament barri antic. Concert de solsticidi: Dr Calypso + La Gran Pegatina + Smoking Souls + Mostassa. Dr Calypso són un referent del reggae, ska i caribeny dels Països Catalans. Van començar el 1989 per introduir la música jamaicana en versió original catalana. La Gran Pegatina llueix el mestissatge, l’ska i la rumba en un dels concerts especials que realitzarà al territori català. La formació de Montcada i Reixac, convertida en una big band de tretze músics i un videojòquei, promet un directe espectacular. Smoking Souls són joves crescuts en temps d’incertesa però que han après a vèncer-la a cop de cançó. Ho han mamat als paisatges de la seva Marina Alta, la terra en què ha germinat bona part de l’escena musical reivindicativa del País Valencià.\nMostassa és un grup de pop-rock creat a Valls l’any passat. Sorgit de casualitats, toquen el que els agrada, cosa que els duu a una eclèctica selecció de música original, sense tabús estilístics. Espai cooorganitzat per Associació cultural L’Aleta, Associació Veïns Barri de les Comarques, Atlètic Valls, Big Fam Associació de Joves, Casal popular La Turba, Club Futsal Valls, Club Nàtrix, Associació A Jud-Àfrica, El Gintonenc, Igman Acció Solidària, Timbalers de la Confraria de Lepant, i Ajuntament de Valls.\n8 h, Atàvic Toc de matinades pels grallers i timbalers:\n◗des de la plaça del Blat: Escola de grallers Colla Joves i EspaiTrad\n◗des de les vivendes de la Colla Vella: Vella dels Xiquets de Valls\n◗des de l’estació de ferrocarril: els Vernets\n◗des del convent de les Mínimes, c. Sor Filomena Ferrer: L’Esperidió\n◗des de l’hotel Class: els Vinardells\n◗des de la Creu Roja: So Nat\n◗des de la Font de Santa Magdalena: els Blu’s\n◗des de la plaça del Carme: els Cofins\nSant Joan és un castell calidoscòpic. Mentre la nit de ben segur s’ha allargat, de bon matí els grallers, timbalers i castellers escampen la celebració arreu de la ciutat. Els sonadors de les colles renoven la cita amb el monument als Xiquets de Valls, mentre que la majoria de formacions acaben al quilòmetre zero casteller.\nDurant tota la jornada, Casa de la Vila i Capella del Roser, exposició de la imatgeria del Seguici Cerimonial: gegants, drac, ós, bous, mulassa, lleó i àliga.\n9 h, des del passeig de l’Estació. Galejades pels trabucaires del ball de l’ós. Organitza: UAF. Itinerari: passeig de l’Estació, Anselm Clavé, Quarter, Teatre, Jaume Huguet i el Pati\n10 h, Club Tennis Plana d’en Berga. Campionat obert de pàdel Ciutat de Valls. Categoria mixta. Organitza: Club Tennis Plana d’en Berga\n10.30 h, des de la plaça del Blat. L’Anada a Ofici, amb el drac, els quatre gegants, la mulassa, el lleó que s’incorpora en aquest acte, l’àliga de la ciutat amb els aligons i els grups de sonadors, davant la bandera de la ciutat i la corporació municipal, escortades per la policia local de gala. Cada cop menys íntima, aquesta Anada destil·la aromes de barri antic. Itinerari: des de la plaça del Blat, pels carrers Major, Jueus, Escrivania i l’Església fins a l’església arxiprestal de Sant Joan.\nTot seguit, davant l’església de Sant Joan. Bonica Entrada de la bandera de la ciutat, saludada pels elements del seguici cerimonial i pels morterets de la Pirotècnia Catalana, mentre el campanar efectua el toc d’entrada a l’Ofici cridant a la celebració eucarística.\nDurant l’ofici les figures de la imatgeria romanen a plaça de l’Església.\n11 h, església de Sant Joan. L’Ofici solemne en honor del gloriós patró, Sant Joan Baptista. La seva relíquia serà exposada a l’altar major durant la cerimònia litúrgica, acompanyada per l’orgue i per la Coral Terpsícore.\nAcabat l’ofici, des de la porta de Sant Joan. Tornada del drac, els gegants, la mulassa, el lleó i l’àliga, la bandera de la ciutat i la corporació fins a la Casa de la Vila.\n12.15 h, plaça del Blat. Les balladetes del migdia amb la participació del drac, l’ós, la conjunta dels nans i gegants, el bou, el bou tradicional, la mulassa, el lleó i l’àliga amb els aligons. Els grups de grallers i les mitges cobles interpreten les tonades des de la balconada central de Ca Segarra.\n12.30 h, plaça del Blat. Entrada de les colles dels Xiquets de Valls a la plaça al ritme de les gralles i timbals amb el bulliciós Toc d’Entrada, havent-se concentrat als respectius locals.\nAcabades les balladetes, interpretació d’Els Segadors, himne nacional de Catalunya per la Fanfara de Torredembarra.\n13 h, plaça del Blat. L’actuació castellera de la Colla Joves Xiquets de Valls i Colla Vella dels Xiquets de Valls. Cada colla completa el seu torn en la ronda abans de donar pas a l’altra agrupació, mentre la diada es desenvolupa amb tres rondes més una de pilars. Es clou amb els típics pilars de cinc al balcó.\n13 h, retransmissió castellera en streaming a càrrec d’El Vallenc\n13 h, retransmissió castellera en directe per TAC12 i la Xarxa de Televisions Locals\n18 h, plaça de l’Oli. Cafè concert sota l’ombra del tendal. Les inxes despertaran la tarda amb el rescat de peces pràcticament perdudes o de noves dreceres en el repertori. Sis formacions de primera com els grallers penedesencs els Vinardells, els Vernets de Vilafranca, els Cofins de l’Arboç, els So Nat i l’Esperidió, ambdós de Tarragona, així com la cobleta Els Teclers, ho brodaran.\n19 h, des de la plaça del Blat. El Tomb del Poble. Seguici cerimonial, que surt al complet per segon cop durant Sant Joan, amb el drac, el ball de diables, l’ós amb els trabucaires, el ball de gitanes, els nans, els quatre gegants, el bou, el ball de vells, el ball de bastons, el bou tradicional, la mulassa, el ball de la primera, la moixiganga, el lleó, la Colla Joves Xiquets de Valls, la Colla Vella dels Xiquets de Valls, l’àliga amb els aligons, i els grups de sonadors. Itinerari: plaça del Blat, Major, Carnisseria, Garrofes, en Puntarró, Fusta, Metges, Escudelles, Santa Úrsula, Sant Sebastià, Sant Antoni, en Bosc, Pati, Cort i Blat.\nDurant el pas del Tomb pel Pati, balladeta de l’àliga de la ciutat i dels aligons al so dels ministrers, hereva de la que la tradició assigna en honor a Elionor d’Aragó, reina de Xipre i Jerusalem i senyora de Valls.\nTot seguit, a la plaça del Blat. Arribada del seguici cerimonial i dels Xiquets de Valls\nFinalment, cap a les 21.30 h, plaça del Blat. L’Entrada de l’àliga. Inquietud entre la gernació que es va congregant a plaça. L’au majestàtica hi entra i la simfonia de músiques, balls, gegants, bèsties, pilars, focs d’artifici i trons ens fan mirar novament amunt en senyal de festa.\n23 h, plaça de l’Oli. Concert. Quico Pi de la Serra: Dues Tasses Aquest integrant dels llegendaris Setze Jutges és el més veterà dels cantautors catalans en actiu. També un dels que transmeten un esperit més jove amb cançons que han fascinat companys d’ofici de gran prestigi reconeixent-lo com un mestre principal. Un artista immens i necessari amb més de mig segle de trajectòria.\n23 h, aparcament del barri antic. Concert de solsticidi. The Bastards + La Raíz + Auxili + El Último Ke Zierre. La Raíz arriben de triomfar al Viñarock amb Entre poetas y presos. Els de Gandia teixeixen una sorprenent compenetració amb el públic i un còctel de força, ràbia, festa i protesta. Auxili pugen des d’Ontinyent per confirmar la passió pel reggae com a gènere i principal font d’inspiració. Els joves components amplien mires, quan toca, cap a l’ska, el ragga i tocs de rap. El Último Ke Zierre, fundats a Borriana el 1987, són uns clàssics del punk estatal amb un important nombre d’enregistraments. Ens porten el seu nou Cuchillas. The Bastards és un nou grup vallenc que fa versions de punk-rock estatal per donar festa de la bona.\n24 h, el Pati. Concert de versions amb Tremendos. Himnes multigeneracionals amb els temes de Txarango, Els Catarres, La Pegatina, Obrint Pas, Fito, Bongo Botrako, Sopa de Cabra o una important secció d’ska, sense oblidar els èxits del rock català. La nit vallenca es preveu multitudinària i l’energia d’una de les bandes experimentada en les festes més potents del país garanteix el circuit entre els diferents escenaris d’aquesta jornada.\nDissabte 25 de juny. El vot del poble a la Mare de Déu del Lledó.\nDes de primera hora fins a la posta del sol, plaça del Blat. L’àliga petita al balcó de la Casa de la Vila.\n10 h, Club Tennis Plana d’en Berga. Campionat obert de pàdel Ciutat de Valls. Categoria mixta. Organitza: Club Tennis Plana d’en Berga.\n11 h, des de la plaça del Blat. Anada dels quatre gegants de la ciutat cap a l’església del Lledó amb el so de les gralles custodiades al Museu de Valls. Enguany els personatges més alts de la festa estan més contents que mai, perquè aquesta passejada envoltada de petits i grans obre una jornada molt especial per al Lledó i per a la ciutat. Itinerari: plaça del Blat, Cort, Pati, Jaume Huguet, Font de la Manxa i passeig dels Caputxins.\n11.30 h, campanar de l’església de Sant Joan. Puja al campanar més alt! Accés al campanar més alt de Catalunya des d’on gaudir de les millors vistes de Valls i del Camp. Places limitades. Torns cada 30 min fins a les 13.30 h. Preu: 2 €. Venda de tiquets 5 minuts abans a la porta del campanar. Organitza: Oficina de Turisme\n12 h, des del campanar de Sant Joan. Repic extraordinari de campanes de vigília, amb motiu dels 650 anys de la trobada de la imatge de la Mare de Déu del Lledó\n12 h, santuari de la Mare de Déu del Lledó, passeig dels Caputxins. Ofici del Vot del poble a la Mare de Déu del Lledó. Renovació del Vot del poble per part de l’Ajuntament en nom de la ciutat de Valls que consuetudinàriament hi portava l’oli per a la llàntia i ara retroba l’encesa simbòlica de la llum. Les gralles del Museu acompanyen la renovació del Vot amb un toc d’ofertori, i també hi participa el Cor Audite. oorganitzen: Parròquia del Lledó i Cor Audite\nUn cop acabat l’Ofici, cap a les 12.45 h, davant del Lledó. Balladeta dels gegants. Els gegants romandran al pòrtic del santuari fins a la processó de la nit.\n12 h, el Pati. Concert familiar amb els SP3, pel 25è aniversari del Club Super3. Les cançons del Super3 per fer una explosió de vitalitat i energia en directe. Els SP3 són sinònim de festa i espectacle. Enguany el Super3 celebrà el vint-i-cinquè aniversari, consolidat com l’univers infantil català de referència i traspassant la pantalla de televisió per arribar a tots els nens i nenes de Catalunya. 25 anys Súpers!\n13 h, plaça de l’Oli. Concert vermut sota l’ombra del tendal i tast popular de vermut: Escola de grallers de la Colla Joves Xiquets de Valls i Xeremiers de Son Roca, Mallorca. A casa seva els xeremiers, amb les xeremies, el flabiol i el tamborí fan ballar la gent alegre en les trobades de ball de bot i també ajuden a mantenir vius i sonar antics balls rituals. La comunió dels de Son Roca amb Valls és excelsa. Coopereu amb la neteja de la plaça retirant els residus de les taules i dipositant-los als contenidors.\n18 h, JCA Cinemes Valls. Una peli per la Festa Major: Buscando a Dory. Sessió molt especial per a tots els membres de la família amb una de les pel·lícules més esperades d’aquest estiu. Entrades a les taquilles a partir de divendres 24 de juny. Preu: 4 €, fins completar aforament. Organitza: JCA Cinemes.\n18 h, església de Sant Joan. Concert solidari del Cor i Orquestra dels Amics de la Catedral de Tarragona. Poema simfònic homenatge al cardenal Francesc d’Assís Vidal i Barraquer sobre un diàleg imaginari entre el cardenal en el 80è aniversari del seu exili, i Mn. Ramon Muntanyola, el seu biògraf. Direcció: Mons. Miquel Barbarà. Acte a favor del menjador social La Taulada. Organitza: Parròquia de Sant Joan.\n18 h, des de la plaça del Blat. El Tombet. Sortida del seguici petit, amb la Colla Vella dels Xiquets de Valls, el drac petit, el ball de diables petit, l’ós petit, el ball de gitanes petit, el ball de pastorets, el ball de bastons, la mulasseta, el ball de la primera, la Colla Joves Xiquets de Valls, l’àliga petita estrenant-se al Tombet, i els grups de sonadors. Itinerari: carrer Major, Sant Antoni, en Bosc, el Pati, la Cort i plaça del Blat.\nTot seguit, plaça del Blat. Balladetes del seguici petit.\n20 h, el Pati. Sardanes. Cobla La Principal de la Bisbal. Aquesta formació fou fundada el 1888 pels membres de la Cobla Vella de La Bisbal d’Empordà. El 1932 va ser escollida la cobla oficial de la Generalitat de Catalunya, títol que li fou restituït el 1978 pel president Josep Tarradellas. El 2014 rebé el Premi Nacional de Cultura.\n22 h, des del santuari del Lledó. Processó de la Mare de Déu del Lledó des del seu Santuari fins a l’església arxiprestal de Sant Joan. Fa cinquanta anys la Mare de Déu del Lledó va realitzar aquest trajecte per ser coronada. Aquest vespre, hi torna. Participen els gegants de la Ciutat, les gralles, la creu processional, els cirials, el fidels, els Tornejants d’Algemesí com a guàrdia d’honor de la Mare de Déu, la imatge del Lledó restaurada enguany sobre el seu tabernacle, el clergat i la cobla de ministrers Bufalodre acompanyant-la. Els Tornejants formen part del seguici de les Festes de la Mare de Déu de la Salut d’Algemesí, País Valencià, proclamades Patrimoni Immaterial de la Humanitat per la UNESCO. Cavallers que solemnement i hàbilment dansen a la Mare de Déu de la Salut, i que avui ho fan a l’advocació vallenca del Lledó. Llueixen cascs amb cimera de flors formant la creu de sant Jordi, l’anagrama de la Mare de Déu al frontis i carasseta de fil d’aram sobre el rostre. Un patge, a mode de herald, obre marxa amb pas ferm marcat per tocs secs del timbal. Amb els braços estirats, manté horitzontalment una espasa a l’altura dels muscles. A l’altra mà, cobrint la punta, subjecta un escut en forma de cor amb la imatge de la Mare de Déu. Itinerari: passeig dels Caputxins, Font de la Manxa, Jaume Huguet, el Pati, la Cort, plaça del Blat i de l’Església.\nA l’arribada a Sant Joan, plaça de l’Església, ball solemne i extraordinari de l’àliga de la ciutat com a benvinguda a la Mare de Déu del Lledó. Un cop dins l’església arxiprestal, la Mare de Déu del Lledo quedarà encarada amb de la Candela.\nTot seguit, en el mateix temple, Vetlla de pregària mariana, en honor a la Mare de Déu del Lledó.\nCap a les 23.30 h, a la sortida de la Vetlla, plaça del Blat, Actuació dels Tornejants d’Algemesí, Patrimoni Immaterial de la Humanitat per la UNESCO. Els dansants, en nombre de sis, realitzen dos tipus de evolucions: floretes i fuga. Els acompanyen les botargues, xiquets que subjecten, recullen i subministren les varetes, a mode de llança, amb què executen la dansa.\n23.30 h, plaça de l’Oli. Concert. Joan Rovira, la revelació de l’Ebre. El públic l’ha escollit com a artista revelació en la categoria de vot popular dels Premis Enderrock 2016. El darrer any ha publicat el seu debut en el pop d’autor, Peix sense espina, i ha cantat en suport al riu Ebre.\n23.30 h, el Pati. Ballables amb l’Orquestra La Principal de la Bisbal. Si el ball i les cançons han passat de generació en generació, si avui continuen tenint sentit, és perquè són portadores vives de la festa. Són poques les orquestres que segueixen sent reconegudes pel gran públic d’una manera regular, i la Principal porta més de cent anys fent ballar el país. Servei de taules i cadires pels establiments de la plaça.\n24 h, aparcament del barri antic. Concert de solsticidi. Lax’n’busto + Trashtucada + Strombers + Distrito Rojo. Lax’n’busto fa tres dècades que són als escenaris. Després d’aquesta gira, els del Vendrell han anunciat que descansaran. De moment és hora de seguir el seu trepidant directe. Strombers porten el nou cd ‘Tavernaris’ després d’haver-lo ofert al Viñarock. Un homenatge a les tavernes, bars i altres llocs d’esplai, en al·lusió a les dones i homes que estableixen el bar com el lloc on veure passar temps amb els amics. Trashtucada han viatjat des de Chiclana (Càdiz) amb el seu torbellí de festa i energia condensat al nou cd Tírate del Puente, una sensacional càrrega d’il·lusió, imaginació i, com ells diuen, Reggaefunkypartypastilatinhiphoprockeidomastoideo. Distrito Rojo tenen la base a Vila-seca però la bateria sona molt vallenca. Desembarquen en la gira de presentació del seu primer treball discogràfic.\nDiumenge 26 de juny. Processó extraordinària dels 650 anys de la trobada de la imatge la Mare de Déu del Lledó.\nDurant el matí, passeig dels Caputxins i capelles votives davant les quals passarà la processó del vespre: Sant Cristòfol, Santa Anna, Mare de Déu al Pati, i Sant Roc. Preparació de garlandes i col·locació de domassos i cobrellits als balcons de l’itinerari\nOrganitza: Parròquia del Lledó. Coopera: Associació de Veïns del Barri Antic.\n9 h, Club Tennis Plana d’en Berga. Finals del campionat obert de pàdel Ciutat de Valls. Categoria mixta. Organitza: Club Tennis Plana d’en Berga\n12 h, església arxiprestal de Sant Joan. Solemne Eucaristia presidida per l’Arquebisbe de Tarragona, Mons. Jaume Pujol Balcells, en commemoració del 50è aniversari de la coronació canònica de la imatge de la Mare de Déu del Lledó. Acompanyen els cants les corals de la ciutat.\n13 h, plaça de l’Oli. Concert vermut sota l’ombra del tendal i tast popular de vermut amb La Coixinera i tast popular de vermut Sons de música d’arrel per una de les formacions amb un esplèndid bagatge pels festivals i celebracions del nostre país, ben avalat per quatre cds. Coopereu amb la neteja de la plaça retirant els residus de les taules i dipositant-los als contenidors.\n14 h, Club Tennis Plana d’en Berga. Finals del campionat obert de pàdel Ciutat de Valls. Categoria mixta. Organitza: Club Tennis Plana d’en Berga\n19 h, plaça de la Zeta. Concert Divide & Wenceslao amb begudes de la terra i dels Països Catalans per fer un món pitjor que l’actual. Organitza: Casal Popular La Turba\n19 h, des de l’església de Sant Joan. Processó extraordinària de la Mare de Déu del Lledó amb motiu dels 650 anys de la troballa de la seva imatge. Hi participa el seguici cerimonial de la ciutat de Valls, en la seva excepcional tercera sortida al complet, integrat pels trabucaires, el drac, Sant Miquel Arcàngel i el ball 26de diables, Santa Úrsula i l’ós, el ball de gitanes, els nans, els quatre gegants, el bou, el ball de vells, el ball de bastons, el bou tradicional, la mulassa, el ball de la primera, la moixiganga, el lleó, i els grups de sonadors. Així mateix, en formen part la creu processional, els cirials, el fidels, les entitats de la ciutat amb les seves banderes convidades per la parròquia del Lledó, l’àliga amb els aligons, el tabernacle amb la Mare de Déu del Lledó, acompanyada, com és costum, per la relíquia de Santa Úrsula, clerecia presidida per l’Arquebisbe de Tarragona Jaume Pujol, la bandera de la ciutat i la corporació municipal. Acompanya musicalment la imatge de la Mare de Déu del Lledó la Banda de Música Mestre Montserrat de Vilanova i la Geltrú, amb la direcció del mestre Emilio Serrano. Integrada per una setantena de components, entre ells alumnes i professors de l’Escola i Conservatori Municipal Mestre Montserrat, es reconeix hereva de formacions com l’antiga Banda Municipal del mestre Francesc Montserrat o la Banda Puig d’Òscar Martí. Entre les festes patrimonials d’interès nacional on ha participat destaquen el Carnaval de Vilanova, la Festa Major de Sant Fèlix de Vilafranca del Penedès i la processó de les Decennals 2011. Itinerari: places de l’Església i del Blat, carrers de la Cort, Peixateria, Sant Antoni, Sant Pere, placeta de la Biblioteca, plaça dels Alls, el Pati, Jaume Huguet, Font de la Manxa i passeig dels Caputxins.\nA la sortida de la Mare de Déu des de Sant Joan aviada de les vint-i-una salves pirotècniques.\nDurant la processó, davant de Sant Antoni, toc manual de campanes i pluja de pètals.\nAl carrer de Sant Pere i a la parròquia del Lledó, enramada de plantes aromàtiques que perfumaran el pas de la imatge del Lledó.\nCap a les 20.30 h, a l’arribada al Lledó, Entrada de la Mare de Déu del Lledó que comença amb la seqüència de tres morterets, i és saludada pels tocs de campana, pels pilars de la Colla Joves Xiquets de Valls i la Colla Vella dels Xiquets de Valls, els balls i entremesos del seguici cerimonial i pels morterets pirotècnics aviats per la Pirotècnia Valenciana, de Llanera de Ranes, en una simfonia de patrimoni popular que no es repeteix fins d’aquí a cinquanta anys.\n21 h, des del santuari del Lledó fins al Pati. Trasllat del drac, el ball de diables i el bou tradicional\n21.15, des de la plaça del Pati. Correfoc amb el drac de Valls, el ball de diables de Valls, el bou tradicional de Valls i el ball de diables de Vila-seca. Itinerari: carrers Jaume Mercadé, Germans Sant Gabriel, Avenir, Francesc Gumà, i passeig president Tarradellas.\n23.10 h, aproximadament, passeig Tarradellas, Fornàs. Ballada de cloenda del correfoc: drac i bou tradicional\n23.15 h, passeig Tarradellas, Fornàs. Magnífic castell de focs artificials de Sant Joan: Pirotècnia Valenciana, de Llanera de Ranes. Un dels actes més multitudinaris de la celebració comptarà amb el guanyador del 25è certamen internacional de focs artificials de la Semana Grande de Bilbao l’agost passat, i de la Concha de Plata en el concurs de Donostia-San Sebastián, ara fa un any. La Pirotècnia Valenciana fou fundada l’any 1965 i llueix la direcció artística de José Manuel Crespo Vidal. En el seu currículum destaca la participació de forma ininterrompuda durant gairebé trenta anys des del 1988 en les sonores mascletaes de la plaça de l’Ajuntament de la ciutat de València, dins les Falles de març. Des de 1999 fins a l’actualitat també s’encarrega dins la mateixa celebració de disparar el castell de focs de l’acte de la Crida o inici. Així mateix, des de 2014 fins avui ha estat la responsable de la macromascletà aèria de les Falles. El 2015 va realitzar la Nit del Foc de les mateixes festes, el castell més important del calendari valencià i un dels més espectaculars del món.


Amb aquesta glossa dominical acaba la meva comunicació escrita amb vosaltres fins el nou curs que comença el primer diumenge de setembre. Els diumenges del mes d’agost hi haurà una altra col·laboració en aquest espai.\nEl primer que em surt de l’ànima en aquest moment és agrair una vegada més a tantes persones que ens ajuden en el nostre servei, que col·laboren en les mil tasques encomanades a les comunitats diocesanes, i també a qui, amb un criteri propi i format, senyalen imprecisions, errors o limitacions de la trajectòria fixada per l’Església que pelegrina a Lleida.\nEn el meu cas concret és un bon moment en un fi de curs parroquial apuntar en aquesta mateixa direcció. Considero que és una obligació agrair la col·laboració de tots en el servei que el Senyor us ha encomanat. Als sacerdots i diaques; als membres de les comunitats de Vida Consagrada, als directors i comunitats educatives de les escoles cristianes; als responsables i membres dels moviments apostòlics, de les germandats i confraries de la nostra diòcesi; a tots els grups parroquials, amb l’orientació del rector, que feu realitat la presència de Jesucrist en el món de la paraula, de la caritat i de la celebració; a tots els que heu rebut un sagrament i ho heu viscut amb gran alegria familiar i comunitària; als que heu vingut de lluny i us heu sentit fàcilment acollits per les comunitats integrant i expressant la vostra experiència de fe en el Ressuscitat.\nAcabo aquest comentari assenyalant un aspecte molt apreciat: agrair la feina a la conclusió d’aquest humil Pla Pastoral de tres anys que es va iniciar al setembre de 2016. Us emplaço des d’ara mateix a fer aportacions durant els mesos següents per confeccionar entre tots un nou Pla que aglutini les nostres realitats eclesials i sàpiga concretar les aspiracions de la nostra diòcesi mirant el futur amb esperança i valentia.


La consellera Violant Cervera rep 21 estudia... - Govern.cat\nLa consellera Violant Cervera rep 21 estudiants gitanos que començaran la Universitat\nquery_builder 22 juny 2021 17:00\nViolant Cervera: "La vostra contribució fa que la nostra societat sigui no només més justa, sinó també millor i més igualitària"\nLa consellera de Drets Socials, Violant Cervera, ha encapçalat avui una recepció amb 21 estudiants gitanos i gitanes que accediran a primer curs de grau universitari. Formen part del programa UNIROM del Pla Integral del Poble Gitano, que ofereix acompanyament acadèmic i suport en la matriculació a més de 200 estudiants a Catalunya. La consellera ha felicitat els joves pel seu esforç i pels bons resultats que obtenen. Dirigint-se a les persones gitanes que ja són professionals en els seus sectors, ha afegit: “La vostra contribució a aquests àmbits, i al mercat laboral en general, fa que la nostra societat sigui no només més justa, sinó també millor i més igualitària”. A més, Cervera ha encoratjat als i les joves a acabar els estudis i transmetre la seva experiència: “El camí està engegat i sou un exemple”.\nLa majoria dels joves que han participat en la recepció són els primers estudiants universitaris de la seva família, fet que suposa una profunda transformació per ells i pel seu entorn. Han escollit carreres com Medicina, Dret, Infermeria, Pedagogia, Educació Física, Criminologia, Educació Social i Mestre d’Educació Primària i Infantil. En els darrers 4 anys, han accedit a l’educació superior més de 150 persones gitanes gràcies al Pla Integral, que vol donar la volta a les estadístiques d’infrarepresentació de l’estudiantat gitano a les universitats, entre d’altres objectius.\nA l’acte, també hi han participat Cesca Domènech, directora general d’Acció Cívica i Comunitària; Ramon Vilchez, responsable del Programa del Poble Gitano i Innovació Social; i Manuel Fernández, vicepresident segon del Consell Assessor del Poble Gitano.


Dijous 16, a les 20.30 h\nCatalunya Música ofereix en directe un dels concerts més destacats de la temporada de l'Orquestra Hallé\nEl dijous 16 de novembre, a les 20.30, Catalunya Música connectarà amb el Bridgewater Hall de Manchester per transmetre en directe el concert del Cor i l'Orquestra Hallé, dirigits per Mark Elder, que interpretaran obres de Richard Wagner, Richard Strauss i Giuseppe Verdi. Aquest concert forma part de la temporada de l'Orquestra Hallé 2017-18. Els comentaris de la transmissió, que té el suport de l'Obra Social "la Caixa", els farà Maria Montes.\nEl concert del 16 de novembre del Cor i l'Orquestra Hallé tindrà com a temàtica l'amor espiritual i l'amor carnal, i s'hi interpretarà música de tres compositors que l'han descrit de manera ideal. Per això la vetllada començarà amb l'obertura i la "Bacanal" de "Tannhäuser", òpera amb llibret i música de Richard Wagner, que tracta del conflicte entre aquests dos tipus d'amor i també de la redempció a través de l'amor.\nRichard Strauss també va tractar plenament l'amor carnal i va dedicar un dels seus poemes simfònics a Don Joan: l'arquetip literari que representa el llibertí. Strauss el va compondre als 24 anys inspirat en els poemes de Nikolaus Lenau que havia llegit durant la seva estada a Itàlia. Amb "Don Joan" op. 20 el compositor alemany va voler evocar la personalitat d'aquest empedreït seductor de dones. Després d'aquest poema simfònic de Strauss, el Cor i l'Orquestra Hallé tancaran el concert amb les "Quatre peces sacres" de Giuseppe Verdi. El compositor italià les va escriure en diferents períodes de la seva maduresa creativa. Entre el 1896 i el 1897 va compondre el "Te Deum" i l'"Stabat Mater" i el 1898, en la seva primera interpretació, hi van afegir també el "Laudi alla Vergine Maria", que Verdi havia escrit anteriorment, i aquell mateix any es van publicar aquestes tres peces encapçalades per una revisió de l'"Ave Maria" que Verdi havia escrit el 1880, i d'aquesta manera van rebre el títol de "Quatre peces sacres", tot i que el compositor italià no les havia escrit com un conjunt.


MÀGIA a la Harry Potter Book Night de la Bookman | Llibreria La Bookman\nPublicat el 10 de febrer de 2020 26 de febrer de 2020 per Bookman staff\nAmics! El dijous 6 de febrer vam celebrar la Harry Potter Book Night a la llibreria.\nLa màgia que va imaginar J.K. Rowling va entrar per la porta i va envair el nostre espai durant 2 hores fantàstiques. No podem fer més que agraïr a tots els assistents que, desitjosos de compartir la seva afició per la saga del jove bruixot, van acudir a la nostra celebració.\nCom a organitzadors vam gaudir del procés de preparació i de l’acte, i ens va sorprendre molt gratament la gran participació a l’esdeveniment. Cares conegudes, però també moltes cares noves, i sobretot mainada (acompanyada), que són el que dona més alegria del món. Varen ser aquests intrèpids aprenents de bruixot els que van venir disposats a participar de totes les activitats i passar-s’ho d’allò més bé.\nUs deixem amb un petit reportatge del que va ser una vetllada encantadora…\nHARRY POTTER BOOK NIGHT 2020 A LA BOOKMAN LLIBRERIA\nDesprés de varis dies de preparatius i rebent peticions d’informació de pares, mares i tiets sobre la Harry Potter Book Night a la Bookman, per fi havia arribat el gran dia!\nAmb tot disposat a la llibreria per acollir la vetllada, a les 18:30 van començar a arribar els primers assistents: sobretot nens i nenes acompanyats i engalanats per l’ocasió, que preferien esperar que arribar tard o no poder entrar, en el pitjor dels casos. Molts van aprofitar per retratar-se en el fotoreclam amb el Calze de Foc figurant fer encanteris, alguns acompanyats del Professor Rubeus Hagrid. Ben aviat la llibreria es va quedar petita: l’omplien riures, túniques, bufandes ratllades, cicatrius al front, conjurs i varetes.\nQuan ja semblava que hi érem tots, Dumbledore va fer el seu discurs de benvinguda i va convidar als assistents a participar al QUIZ, el concurs de preguntes i respostes, preparat al voltant del tema d’enguany: El Torneig dels Tres Bruixots. Tres professors més, Minerva McGonagall, Claire Maxime i Igor Karkarov van conduir el QUIZ. Els assistents van concursar amb entusiasme i van demostrar ser grans coneixedors de Harry Potter i el seu univers. Gràcies al concurs, alguns assistents van descobrir diferències entre el que succeix als llibres i a les pel·lícules de Harry Potter.\nSeguidament el Professor Ull-Foll Murri va reunir als participants del concurs de Cosplay (disfresses), en què un bon reguitzell d’alumnes de Hogwarts van desfilar alegres amb la indumentària i aspecte dels seus personatges preferits: un grapat de Harry Potter, Hermione Granger o Luna Lovegood, entre d’altres.\nFinalment es va realitzar una rifa en què es van repartir més premis. Tots els premis (un total de 6 lots) consistien en llibres il·lustrats de Harry Potter, cortesia de les editorials col·laboradores: Edicions Salamandra, Editorial Empúries i Norma Editorial, i altres obsequis relacionats de la llibreria. Per a l’ocasió es van fer uns dolços commemoratius de l’acte, que es van repartir entre tots els infants. Els dolços els va elaborar The Sweet Lab reposteria creativa, que va contribuir també amb uns cupcakes de Harry Potter, que van acabar d’endolcir el final de la festa.\nMuggles i aprenents de bruixot tindran tot un any per davant per preparar-se per la següent celebració i gaudir de la lectura de Harry Potter, una saga que lluny d’apagar-se, està demostrat que desperta afició i fal·lera entre les noves generacions.\nL’acte es va donar per finalitzat sobre les 21h del vespre.\nL’assistència a l’acte va superar amb escreix les nostres expectatives i de ben segur que tindrà continuïtat en pròximes edicions. Després de l’acte, molts assistents ens van manifestar el seu agraïment i satisfacció, i els organitzadors no podíem estar més feliços.\nPer realitzar l’acte vam contar amb la col·laboració indispensable de Mireia Blasco, Joan Casademont, Jacint Casademont i Marcos Fernández, als quals estem infinitament agraïts i haurem de convidar a un banquet ben suculent!\nDe nou, UN GRAN GRÀCIES als assistents que vau fer de la cel·lebració una vetllada màgica per recordar. Esperem que en gaudíssiu tant com nosaltres! Ja estem pensant en la propera edició de la Harry Potter Book Night a la Bookman perquè us ho passeu tant o més bé.\nMuggles i aprenents de bruixots…, ens tornem a trobar el primer dijous de febrer del 2020!\nAquí algunes imatges de la vetllada:\nJoves aprenents de bruixot es retraten al fotoreclam de la Harry Potter Book Night a la Bookman Llibreria.\nA l’espera de que comenci la Harry Potter Book Night a la Bookman Llibreria\nDiscurs de benvinguda del director de Hogwarts, Albus Dumbledore.\nEl QUIZ, el concurs de preguntes i respostes, entre els participants de les tres escoles: Hogwarts, Beauxbatons i Durmstrang.\nDesfilada dels participants al concurs de Cosplay.\nUna de les guanyadores mostrant el llibre il·lustrat del seu lot.\nLa rifa, on es van sortejar llibres de Harry Potter i altres productes relacionats.\nL’equip de professors de la Harry Potter Book Night a la Bookman Llibreria.\nDolços creats per l’ocasió amb la imatge de la Harry Potter Book Night a la Bookman Llibreria.\nPhotocall amb el “calze de foc” flamejant.\nPublicat a Activitats, Infantil, Celebracions, AgendaEtiquetat Concurs, crònica, figueres, Harry Potter, Harry Potter Book Night, JK Rowling, lij, sorteig


La terminologia de la ciberseguretat - Internet Segura\nPàgina inicial/Educadors, Notícies/La terminologia de la ciberseguretat\nProgramari de segrest, dades massives, xifrar, tallafoc o autentificació doble factor. Són algunes de les paraules que apareixen a l’apartat del nostre web #cibermot, un espai en constant creixement i que té com a objectiu fer més entenedora la terminologia de l’àmbit de la ciberseguretat. A més a més els mots estan normalitzats al català gràcies a la feina feta per Termcat, i per tant aquesta pot ser una bona font de consulta especialment per a educadors que vulguin saber, per exemple, si hi ha un equivalent en català per a termes com cyberbullying, grooming, big data o Internet of things, entre moltes altres paraules.\nA cada mot hi ha la seva definició, l’equivalència en la llengua d’origen, i un muntatge gràfic que explica de manera entenedora el terme. De segur que us farà la ciberseguretat més fàcil!\ninternetsegura2021-07-20T18:30:51+02:0027 agost 2019|Tags: autentificació doble factor, Big Data, ciberassetjament, cibermot, grooming, Internet de les coses, programari de segrest, tallafoc, Termcat, xifrar|


Comunió de béns – Comunitat local Barcelona del Moviment dels Focolars\nComunió de béns\nPublicada en 29 de octubre de 2020 24 de noviembre de 2020 por afeser_k04h7c81\nDes dels seus inicis, les comunitats del Moviment dels Focolars han volgut fer com els primers cristians que “posaven en comú els seus béns”. I això inclou, a més de compartir el que tenim, posar en comú les pròpies necessitats.\nEn motiu de la pandèmia, s’ha posat en marxa una comunió de béns extraordinària de manera que es poden fer aportacions econòmiques (que desgraven a la declaració IRPF) a través del compte:\nES67 2100 3059 9925 0003 3412 – Titular: Movimiento de los Focolares\nFruit d’aquesta comunió de béns hem pogut donar ajut puntual a famílies o a persones soles, que degut a la crisi actual no poden fer front a despeses de lloguer, alimentació o seguir un tractament mèdic.\nPer contactar amb nosaltres, hem habilitat aquest correu electrònic: fentfamilia@focolars.cat\nEsta entrada fue publicada en Fent família, Notícies. Guarda el permalink.\n← Col·laboració amb el projecte Betània\nVideoconferència Grup de Gestio Empresarial →


Detenen un home per abusar de les seves tres filles menors a València - Diari de Girona\nDetenen un home per abusar de les seves tres filles menors a València Diari de Girona\nAgents de la Guàrdia Civil van detenir un home a la província de València com a presumpte autor d'un delicte d'abusos sexuals a tres menors d'edat. També va ser arrestada la mare de les tres víctimes, segons van informar fonts properes a la investigació. El detingut és el pare biològic d'una de les menors, de vuit anys, i padrastre de les altres dues nenes, mentre que la mare va ser arrestada per suposadament consentir els abusos que estava portant a terme la seva parella. Concretament, els agents del grup de Policia Judicial de la Guàrdia Civil de Llíria van arrestar dimarts passat aquest home de 37 anys i la seva parella, de 40. Pel que sembla, un dia abans es va produir una presumpta agressió sexual a una de les menors i els investigadors van determinar que la mateixa no es tractava d'un fet puntual, sinó que suposadament l'home portava anys abusant i agredint sexualment les nenes, segons va explicar el diari Levante.\nEl Jutjat d'Instrucció número 6 d'aquesta localitat valenciana va acordar l'ingrés a la presó provisional de l'home arrestat, mentre que la dona es troba en llibertat amb càrrecs, tot i que no podrà acostar-se a les tres nenes fins que conclogui la investigació d'aquests fets.


Les options pour la formation professionnelle des Français de l’étranger - GESTORIA ANDORRA Agencia immobiliària a Andorra. La seva sòlida experiència i el seu tracte personalitzat ha permès ser una empresa immobiliaria de prestigi, Oferim una atenció especialitzada per troba la llar dels teus somnis. Gestionem i administrem propietats a Andorra. Ofereix una variada oferta de producte immobiliari en modalitat de venda o de lloguer. Fiscalitat i Comptabilitat Andorra. L’impost sobre societats és un tribut de caràcter directe i naturalesa personal que grava la renda de les persones jurídiques d’acord amb les normes establertes a la Llei reguladora. El període impositiu coincideix amb l’exercici econòmic de l’entitat, i no pot excedir dotze mesos. En el cas que l’exercici social sigui superior, el període finalitza al cap de dotze mesos. La base de tributació es calcula corregint el resultat comptable. El tipus general de gravamen és del 10%. La quota de tributació és la quantitat resultant d’aplicar el tipus de gravamen a la base de tributació. S’aplica una imposició reduïda a les societats que realitzen explotació internacional d’intangibles, les que intervenen en el comerç internacional i les que fan la gestió i inversió financera intragrup. S’elimina la doble imposició interna i internacional sobre participacions en beneficis d’altres entitats i s’estableixen deduccions per doble imposició, per creació de llocs de treball i per inversió. Al setembre els obligats tributaris han d’efectuar un pagament a compte de la liquidació corresponen al període impositiu que estigui en curs l’1 de setembre. Els obligats tributaris de l’impost sobre societats han de disposar d’un número de registre tributari, que han de sol·licitar en el cas que encara no el tinguin com a obligats tributaris dels impostos indirectes. El primer any d’aplicació de l’impost els obligats tributaris gaudeixen d’una reducció del 50% de la quota de liquidació. Per als obligats tributaris d’aquest impost que es constitueixin com a nous empresaris d’una nova activitat empresarial o professional i que tinguin uns ingressos inferiors a 100.000 euros, el tipus de gravamen aplicable durant els tres primers anys d’activitat és el següent: El 5% per a la part de la base de tributació compresa entre 0 i 50.000 euros. El 10% per a la base de tributació restant. Aquesta bonificació fiscal no es podrà aplicar als obligats tributaris que facin o hagin fet algun tipus d’activitat, tant de forma directa com a través d’una societat.\nText propietat: https://www.francais-du-monde.org/2022/01/27/les-options-pour-la-formation-professionnelle-des-francais-de-letranger/\n← Création d’entreprise : les Français plus frileux que leurs voisins européens\n«Les clés de la création d’entreprise» →


SIA - Grau en Enginyeria Informàtica\nEI1027 - Disseny i Implementació de Sistemes d'informació\n6 51 99 150\nLa docència d'aquesta assignatura es basa, principalment, en dues metodologies: l'aprenentatge basat en projectes (ABP), i l'aprenentatge cooperatiu (AC). La utilització de l'AC fomenta el desenvolupament d'habilitats comunicatives i de treball en equip, i cobreix una de les competències a avaluar en aquesta assignatura. A més, a través de l'ABP s'aconseguirà l'aprenentatge de les competències bàsiques de l'assignatura tot motivant l'estudiantat a través de la solució d'un problema real, pròxim a la realitat laboral que trobaran els i les alumnes (context realista).\nEn concret, els i les alumnes realitzaran un projecte que consisteix en el disseny i implementació d'una aplicació web. Cada projecte es realitzarà per grups (denominats grups base). Les classes de teoria i de pràctiques s'orienten a l'adquisició dels coneixements necessaris per al desenvolupament del projecte.\nLa planificació i les referències bibliogràfiques associades a cada sessió de classe (de teoria o de pràctiques) es posarà a la disposició de l'alumnat amb antelació (a través de l'Aula Virtual).\nLes classes teòriques s'utilitzaran per a aclarir els continguts teòrics estudiats com a treball personal i realitzar activitats formatives, que s'han de portar a terme de manera individual o en grups (siguen els grups base o grups específics per a una determinada activitat).\nEs desenvoluparan dos tipus de classes pràctiques: les destinades a l'aprenentatge de les tecnologies necessàries per al desenvolupament del projecte (aprenentatge que es realitzarà mitjançant la realització d'una sèrie d'exercicis o problemes), i les destinades al desenvolupament del projecte. Aquestes últimes classes no serviran només per a desenvolupar el projecte, sinó perquè el professorat supervise com evoluciona cada projecte, de manera que puga proporcionar a l'alumnat la realimentació i suggeriments necessaris o fins i tot, en cas necessari, reorientar el projecte.\nEl projecte es realitzarà principalment de manera no presencial per cada grup. Per a assegurar una avaluació formativa i contínua, al llarg del curs es realitzaran entregues parcials del projecte, de manera que el professorat donarà la realimentació necessària per a corregir-los amb vista a l'entrega final. El resultat final del projecte serà un informe tècnic, així com el codi desenvolupat.\nA més, abans de l'entrega final del projecte es realitzaran dues tutories presencials de cada grup amb el professorat, amb la finalitat que cada grup defense el treball realitzat fins al moment i es puguen realitzar les correccions sol·licitades pel professorat amb vista a l'entrega final.


Data de publicació: 03/04/2020\nNOVETATS EN MATÈRIA DE RECURSOS HUMANS I MITJANS PER A LA GESTIÓ DE LA CRISI SANITÀRIA PROVOCADA PEL COVID-19\nEl Ministeri de Sanitat ha publicat aquest matí l’Ordre SND/319/2020, d'1 d'abril, per la qual es modifica l'Ordre SND /232/2020, de 15 de març, per la qual s'adopten mesures en matèria de recursos humans i mitjans per a la gestió de la situació de crisi sanitària ocasionada pel COVID-19., amb l’objectiu d’ampliar el recursos i mitjans disponibles per fer front a la situació d’emergència actual.\nConcretament, la norma preveu novetats en els següents àmbits:\nEs prorroguen els contractes dels residents de totes les especialitats. Les Comunitats Autònomes hauran de garantir que aquests residents rebin les retribucions que els correspongui atenent a les funcions que efectivament realitzin sempre que comportin un major grau d’autonomia que el que els corresponia abans de la pròrroga del contracte.\nL’autoritat sanitària podrà determinar que residents de qualsevol any de formació prestin serveis en Unitats d’especial necessitat de qualsevol centre de la geografia espanyola. En aquests casos les rotacions programades o en curs es suspendran i s’adaptaran els itineraris formatius per a què els residents adquireixin competències en control de malalties i situacions d’emergència.\nPROFESSIONALS AMB TÍTOLS ESTRANGERS D’ESPECIALISTA\nS’amplia la possibilitat de contractar professionals sanitaris que disposin d’un títol d’especialista obtingut en un Estat no membre de la UE, a tots aquells que es trobin en fase de realitzar la prova teòrico-pràctica o el període de pràctiques evaluables per acreditar l’equivalència de la seva formació amb la del títol espanyol d’especialista.\nCONTRACTACIÓ DE TÈCNICS EN CURES AUXILIARS D’INFERMERIA\nEs faculta que les Comunitats Autònomes puguin contractar les persones que hagin finalitzat els estudis de Tècnic en Cures Auxiliars d’infermeria i les quals encara no se’ls hi hagi expedit el títol.\nS’estableix que les Comunitats Autònomes puguin disposar dels Metges Forenses i professionals adscrits a l'Institut Nacional de Toxicologia i Ciències Forenses que no estiguin prestant serveis essencials en l'àmbit de l'Administració de Justícia, per a destinar-los a les tasques de suport sanitari que considerin oportunes.


Ripple explicat: banca medieval amb gir digital | CAT.DemocraziakmZero.org\nRipple explicat: banca medieval amb gir digital\nAntony Lewis és Cap de Desenvolupament de Negocis de ITbit, un intercanvi d'bitcoin amb seu a Singapur. En aquest article, s'explica com funciona l'ondulació, de manera que qualsevol pot entendre-ho.\nQuè és la Ripple? Bé, és tant una moneda digital i un protocol de pagaments, i és aquesta última la que té la gent s'animi.\nOndulació ha estat colpejant les notícies recentment, amb els bancs dient que té la promesa, i fins i tot per primera vegada de començar a utilitzar itfor serveis. No obstant això, moltes persones no ho entenen, així que com funciona exactament?\nUn bon paral·lel és la xarxa hawala - una forma tradicional, no digital de l'enviament de diners des d'una ciutat a una altra. Hawala té les seves arrels a l'Aràbia medieval, i encara està en ús avui en dia en els llocs on els bancs no volen o no poden operar.\nUn sistema bancari medieval\nHawala es descriu millor com la transmissió de diners sense moviment de diners, proporcionant l'aparença de remeses instantània entre llocs separats; per exemple, l'enviament de diners entre diferents ciutats o països.\nEn el cas bàsic, diu Alex vol enviar diners a Bet:\nAlex va al seu agent hawala local i li fa una mica de diners en efectiu i una contrasenya, que ell i Beth compartir.\nEls telèfons agent agent local de Beth i li diu que s'alliberen fons per a algú que pot proporcionar la contrasenya.\nBet entra al seu agent, diu la contrasenya, i rep diners en efectiu. Les comissions poden ser preses d'un o dos agents.\nRecordeu que els diners s'ha transmès d'Alex a Beth, però les notes físiques no s'han mogut. Ens vam quedar en una situació en què l'agent d'Alex deu diners agent de Beth.\nPoden instal·lar-se ja sigui el deute després, o l'esperança que pot haver operacions temporals si altres clients volen moure els diners en la direcció oposada.\nTambé tingui en compte que la confiança està involucrat. En aquest escenari, hi ha tres relacions de confiança:\nAlex ha de confiar que el seu agent va a fer el correcte, ja que és el lliurament de diners en efectiu.\nBet ha de confiar que el seu agent va a fer el correcte, mentre s'està a l'espera de rebre efectiu.\nEls agents han de confiar en l'altre sobre el pagament del deute (pagarés).\nPassant a Ripple\nAra podem tenir llocs web o botigues que realitzen la funció dels agents, i en lloc d'agents truquen per telèfon als altres, ens podem comunicar electrònicament els pagarés.\nAixí és com funciona Ripple: Alex inicia sessió a la seva porta d'entrada de arrissat preferida, els dipòsits de diners a ell, i els dóna instruccions per alliberar els fons a través de la seva porta d'entrada a Beth. Bet recull els seus fons.\nAra entenc l'ondulació. Senzilla eh?\nNo només diners en efectiu\nEn l'exemple anterior, hem parlat de diners en efectiu. Ara bé, això també pot treballar amb or físic.\nSempre que les dues passarel·les estan preparats per acceptar i lliurar el metall preciós, i les passarel·les tenen una relació de confiança que permet als pagarés d'or (a diferència de pagarés de diners en efectiu en el primer exemple), la xarxa segueix funcionant, i es pot transmetre or.\nAlex dóna or, Beth rep l'or, i l'agent d'Alex ha agent d'or de Beth.\nAra entenc que l'ondulació pot treballar per l'or, no només diners.\nAra substituir la paraula 'or' amb 'qualsevol cosa'.\nAra, es pot transmetre res sense moure'l, sempre que ambdues passarel·les estan preparats per tractar-hi.\nAixò funciona millor per no peribles, béns fungibles (en efectiu és bona, l'or està bé, igual que cryptocurrencies, però també es pot estendre a la cervesa i les flors, si les passarel·les volen tractar en ells.\nAra entenc que l'ondulació pot transferir res.\nLa conversió dels béns\nSi qualsevol de porta d'enllaç es prepara per a l'intercanvi de diners en efectiu d'or (és a dir: actuar com un comerciant d'or, o 'creador de mercat' a la terminologia d'arrissat), a continuació, Alex pot posar diners en efectiu a la seva porta d'entrada a Bet pot aconseguir l'or a terme.\nAra entenc que l'ondulació també pot transformar-se coses.\nSense confiança directa? Troba una cadena\nQuè passa si la porta d'enllaç d'Alex no té una relació de confiança amb la porta d'enllaç de Beth?\nEn tant que existeixen passarel·les intermèdies que poden formar una cadena de confiança per a l'objecte que es transmeten (efectiu, o or, o el que sigui), la transacció funcionarà.\nL'algoritme de arrissat tracta de trobar el camí més curt confiança entre les passarel·les. Així, pensant en tornar a la hawala, agent d'Alex pot no confiar en l'agent de Beth, però pot haver-hi un tercer agent que confia en els altres dos. Pel que hi haurà dos pagarés: agent d'Alex ha el tercer agent, que ha agent de Beth.\nSense cadena de confiança? Utilitzar ones.\nQuè passa si la xarxa no pot trobar cap cadena de confiança entre les dues passarel·les en absolut per els diners o els béns de què es tracti?\nAquí és on les ones '' (XRP) entren en joc. XRP és la 'moneda d'últim recurs' per a la xarxa d'ondulació.\nTotes les portes d'enllaç proporcionen un preu en XRP de qualsevol cosa que s'ocupen en (per exemple: un dòlar és de 200 XRP; 1 oz d'or podria ser XRP 260000).\nEs podria dir, USD és la moneda d'últim recurs en el EUA - és a dir, tot té un preu en €.\nAixò vol dir que, dins de la xarxa de arrissat, pot convertir qualsevol cosa a una sèrie de XRPs, transferir els XRPs a través de les cadenes de confiança, a continuació, convertir de nou a l'entrada final, si cal.\nXRP no és només una moneda d'últim recurs\nA més de ser una "moneda de pont 'o un' moneda d'últim recurs ', XRP també té altres beneficis notables.\nEn primer lloc, XRP com a moneda s'instal·la immediatament, pel que quan s'envia a la xarxa de arrissat, la propietat dels canvis en els actius reals - pel que és definitiva i sense esperances.\nAixò està en contrast amb pagarés, que, encara transferit a l'instant, encara han de ser redimit d'una passarel·la. Això dóna lloc a risc de crèdit de contrapart, ja que es necessita confiar que la porta d'enllaç complirà amb les seves obligacions.\nEn segon lloc, les transferències de XRPs més d'ondulació incorren en menys i més petites despeses de transacció, ja que hi ha menys intermediaris necessaris.\nQui és fer el seguiment de tots els pagarés? En el sistema hawala, cada agent manté el seu propi llibre major, i es reconcilien periòdicament dins de la seva xarxa de confiança.\nEn Ripple, un llibre de comptabilitat pública de comptes, saldos i pagarés es mantenen actualitzats per tot el món de forma simultània a la xarxa d'arrissat, que és una col·lecció distribuïda de servidors de tot el món.\nEls servidors estan d'acord en els canvis per consens (efectivament: "¿Tots d'acord en aquesta transacció pot tenir lloc?"). No hi ha cap 'autoritat' central que diu si o no a les transaccions, i qualsevol pot ser un servidor mitjançant l'execució de programari lliure en el seu ordinador.\nAixò és només el començament\nHi ha més aquí, i a mesura que cavar, vostè aprendrà sobre els creadors de mercat, que ofereixen preus als que estan preparats per al comerç entre els béns (per exemple, diners en efectiu per l'or, l'or de plata, plata per XRP, XRP de GBP, etcètera).\nAnem a començar a entendre per què tots els costos de transacció en un petit nombre de XRP (1 1/1000 de cèntim, per aturar l'spam transacció), i que la xarxa està prèviament lubricat amb 100 mil milions d'XRPs.\nDescobrirà l'elegància de confirmació per consens. Vostè aprendrà que les transaccions basades en criptografia en una xarxa distribuïda amb llibres de comptabilitat pública és més ràpid, més barat, menys de risc, i molt, molt millor en gairebé totes les formes possibles de xarxes de missatgeria corresponsal bancari anterior a Internet centralitzats com SWIFT, que alguns financera institucions que actualment operen a. Vas a aprendre molt, molt més.\nAquesta va ser una presentació de convidats. Esperem que això ha ajudat a que per entendre el sistema de arrissat.\nCanadian Man Build Worlds First Bitcoin Wallet de fusta\nGreenpeace USA signa les donacions de Bitcoin\nConegueu lhome que hackearà la cartera de Bitcoin perdudes per diners\nKryptokit es llança com el major rival de la cartera fosca\nEl BTCC de la Xina es converteix en lúltim Exchange Bitcoin per congelar retirs


Quan la imatge domèstica és una altra cosa - Nosaltres La Veu\nQuan la imatge domèstica és altra cosa\nAra, després de setmanes tancades i d’experiments estètics de tota classe a casa, les perruqueries han obert de nou les portes però això sí, almenys de moment, les perruqueries ja no són el que eren. Atenció individualitzada, que ben mirat serà el més a prop que puc estar de la reialesa o de qualsevol mega estrela de Hollywood que es pree, però, que al mateix temps em priven de posar-me al dia d’eixes notes de societat local que es cuinen entre tint i tint. I a més... sense revistes!\nEncara recorde el titular de la notícia que va captar la meua atenció en l’última visita a la perruqueria abans que començara el confinament. Deia literalment –i no és broma–: “Anne Igartiburu asistió al acto con una imagen más doméstica”. Sort que l’article s’acompanyava de fotografia per il·lustrar la notícia perquè amb aquestes dades el primer que vaig pensar en aquell moment és que aquesta dona s’havia presentat en públic amb bata, davantal i plomall a la mà, o samarreta foradada amb lemes diversos, entre els quals, els més exitosos són del tipus “Alguien que me quiere mucho me ha traído esta camiseta de Benidorm”. Error. El que se li va acudir a aquesta insensata va ser assistir a l’acte en qüestió amb... ulleres de vista! L’ús de les quals, segons sembla, no està ben vist en públic. Com tot, especialment si eres dona i passes dels quaranta-cinc, dos agreujants a tenir en compte i dos motius més per a exigir la nostra desaparició immediata de la vida pública.\nAixò sí, encara donant gràcies que sempre quedarà més agraït “imagen doméstica” que aquell “gafitas cuatro ojos, capitán de los piojos”, de la meua infantesa. No ho vaig patir jo ni res! El més curiós de tot és que la majoria de les que en aquella època utilitzaven aquesta, tan simpàtica com odiosa, frase per a referir-se a les que gosàvem eixir al carrer d’aquella manera, hui en dia porten ulleres diàriament. Clar que elles les porten sense cristall, que es veu que és menys domèstic i més modern. D’ulleres sense cristall, n'està ple Instagram. Ulleres de diferents formes i colors, segons l’estat d’ànim o la combinació perfecta amb la roba d’aquell dia de la influencer de torn, però sempre sense cristalls. Evidentment si hagueren de pagar el que pague jo per cada cristall, ja et dic que la varietat d’ulleres no seria la mateixa. La ximpleria tampoc. Jo sí que puc dir que cada mirada meua val el seu pes en or, més des que he hagut de recórrer a les progressives. Progressives i huit diòptries en cada ull és per a medalla olímpica assegurada, però continuaré portant-ho amb discreció, que tampoc vull despertar més enveges de les necessàries.


El Pi denuncia al Parlament el retard de les obres de reforma de l’Hospital de Manacor | card.cat\nEl Pi denuncia al Parlament el retard de les obres de reforma de l’Hospital de Manacor\nPublicat el 21 de febrer de 2017 per Antoni Aguilar\t, PI\nLa diputada d’El Pi, Mª Antònia Sureda, ha recordat a la Consellera de Sanitat que va prometre l’estiu passat que la reforma de l’hospital havia de començar el darrer trimestre de 2016\n“Estam en el primer trimestre de 2017 i aquest Govern no ha començat les obres de l’Hospital de Manacor”, ha reclamat la diputada d’El Pi, Maria Antònia Sureda, qui ha explicat avui al Ple del Parlament que fa un mes estaven a menys 30 llits en aquest centre sanitari.\nDavant l’incompliment del Govern, que reconeix el retard i que no ha donat una data d’inici d’obres, la diputada ha requerit que “deixin de fer promeses que després no compleixen, deixin de generar expectatives perquè això només dur a la frustració, siguin més seriosos amb les seves polítiques. Aquest Govern endarrereix la reforma de l’Hospital de Manacor com s’ha s’endarrerit la radioteràpia de Menorca o s’ha endarrerit el rescat dels aparcaments de Son Espases i Can Misses”.\nLa diputada ha recordat que el Parlament va aprovar una Proposició No de Llei d’El Pi durant el 2015 que ja demanava que s’actuàs a l’Hospital de Manacor. “Demanàvem fer-hi un pla director i començar a actuar en menys d’un any, és a dir, el 2016”. A més, ha dit, “també els hi vàrem presentar una esmena específica en els Pressuposts”. Sureda ha recordat que el passat mes de juny la presidenta del Govern i la consellera de Sanitat anunciaren, durant una visita a l’hospital, un Pla Director per a la reforma del centre sanitari que s’iniciaria durant el darrer trimestre de 2016.\n“El govern de la gent? O el govern dels titulars? O el dels incompliments?”, ha retret a diputada qui no ha obtingut una resposta per part de la consellera sobre quan començaran finalment les obres de reforma.\nRafa Porcel 670 212 969\nSabrina Vidal 679907844 Grup Parlamentari / Palma\nMaria Gibert 626129729 Consell de Mallorca / Part Forana\nAquest article s'ha catalogat com a Opinió, Política i s'ha etiquetat amb hospital de Manacor, Pi per Antoni Aguilar representant PI. Afegeix a les adreces d'interès l'enllaç.


com ho fas? – Què fem a les biblios?\nI tu… com ho fas?: Club de lectura experimental\n17 febrer 2016 1 febrer 2016 1 comentari\nL’Albert Carol Bruguera, bibliotecari i coordinador del Club de Lectura Experimental, ens explica el seu funcionament:\nDes de la Biblioteca Fages de Climent de Figueres hem apostat, des de fa ja uns quants anys, per convertir els nostres clubs de lectura en un referent pels nostres usuaris, un espai de trobada, ideal per a promocionar i compartir la lectura.\nDe mica en mica hem anat ampliant la nostra oferta per trobar nous lectors, tenint en compte les edats i els diferents interessos. Al llarg del curs 2015-2016 tindrem en funcionament un bon grapat de clubs de lectura: tres d’infantils (3r, 4rt i 5è), un de juvenil (de 12 a 16 anys), un de lectura fàcil, un de “Llegir el teatre”, dos d’adults i un de virtual del qual, avui, us en volem explicar algunes coses!\nEs tracta d’un club que, a través d’un grup associat al Facebook de la Biblioteca de Figueres, comenta un seguit de lectures mensuals de forma virtual. Durant tot el mes i de manera diària s’ofereixen fragments, enllaços, curiositats, temes de debat, i tot de material amb la intenció d’enriquir la lectura conjunta i oferir nous punts de vista a mesura que s’avança en la novel·la escollida.\nLes xarxes socials permeten utilitzar un munt d’opcions i es posa molt d’èmfasi en utilitzar diferents eines com l’Instagram o el Twitter per compartir imatges, vídeos, àudios, breus fragments o opinions al voltant del llibre i l’autor que estem comentant.\nTambé s’aposta per intervenir en diferents comunitats de lectors com el Què llegeixes? o Goodreads , amb la intenció de buscar nous lectors i noves opinions sobre el que tractem.\nNo hem d’oblidar que a la xarxa es parla de moltes coses, però TAMBÉ de llibres! Aprofitem, doncs, tot allò de bo que ens donen les noves tecnologies per fer més i més rica la nostra lectura conjunta.\nA més, tot i que la tertúlia és virtual, no deixem d’organitzar una última trobada presencial després de cada lectura. Així ens desvirtualitzem, ens veiem les cares i, si s’escau, convidem a algun autor (Mar Bosch -2014-, Eduard Márquez-2015- i Toni Sala -2016-) o a alguna persona que ens pugui donar una visió diferent de la lectura (la Montse Capel, fotògrafa eròtica, quan vam llegir Hotel Iris de Yoko Ogawa)\nPer què un club de lectura al facebook?\nPerquè ens ha donat la possibilitat d’incloure nous usuaris, no habituals als clubs de lectura presencials. Un públic, en molts casos, més jove i molt dinàmic a l’hora de compartir material a la xarxa.\nPerquè ens ha donat l’opció de traspassar fronteres i obrir el nostre club a tothom que hi estigui interessat. Tenim un bon grapat d’usuaris actius que no estan relacionats amb la nostra Biblioteca i també companys de feina que ens segueixen i animen el grup.\nPerquè ens ha donat l’oportunitat de convidar escriptors a participar virtualment del comentari de la seva pròpia obra: la Mar Bosch amb Bedlam, la Bel Olid amb La mala reputació o l’Eduard Márquez amb L’últim dia abans de demà.\nPer què “experimental”?\nPerquè tot plegat va néixer com un experiment que no sabíem si funcionaria.\nPerquè experimentem a través de les xarxes i comunitats de lectors.\nPerquè les lectures proposades, majoritàriament, tenen un punt d’experiment, formal o temàtic, mirant sempre de sorprendre als lectors i descobrir-los noves opcions interessants. Hem llegit obres de Palahniuk, Vonnegut, Houellebecq, Nothomb, Ogawa, Baixauli, Calvino i ens esperen novel·les de Bolaño o Joyce, per posar alguns exemples.\nUs convidem a seguir-nos virtualment i a utilitzar les xarxes socials per compartir les vostres lectures!\n29 Setembre 2015 29 Setembre 2015 Deixa un comentari


amor « CATàleg\nPoesia per a tot i més (reivindicació)\nEscrit per mbadia el 15 de Maig del 2012 a les 10:58 a: Intermedi 1\n“La poesia és un joc on,\nsota una realitat aparent,\nn’hi apareix una altra d’insospitada.”\nLa poesia ens serveix per a tot: per riure, per emocionar, per expressar, per sentir, per reclamar, per exigir… Només cal tenir imaginació i creativitat per poder trobar la manera d’expressar la realitat d’una manera una mica diferent. Aquesta diferència és el valor, el que li dóna sentit.\nJoan Brossa, el poeta, va escriure aquest poema el 20 de novembre de 1975, el dia que morí el dictador Franco. Què creieu que sentia? Què pretenia expressar amb aquesta poesia? Quina música tria Miguel Poveda per interpretar-la? La trobeu apropiada?\namor, emocions, Intermedi 1, lectura, poesia, reinvindicació